# Bayraktar TB2

El Bayraktar TB2 (del turc: «abanderat») és un vehicle aeri no tripulat (VANC o UCAV, unmanned combat air vehicle) de mitjana altitud i llarga resistència capaç d'operacions de vol controlades remotament o autònomes. És fabricat per l'empresa turca Baykar, destinat principalment a les Forces Armades de Turquia. Els models d'aquesta aeronau són monitorats i controlats en una estació de control terrestre. El seu desenvolupament és de Selçuk Bayraktar, un enginyer format al MIT. Mentre les forces armades turques descriuen el Bayraktar TB2 com un «classe UAV tàctic» per evitar que sigui competència del TAI Anka, classificacions internacionals el situen com un UCAV de mitjana altitud de llarga durada.
Posat en acció en 2015, a finals de novembre de 2021 el TB2 ja havia sumat més de 400.000 hores de vol pel món. Les forces armades turques segueixen sent el principal usuari dels UCAV TB2, però un model fet per exportació ja va ser venut a diversos països. Turquia ja va utilitzar aquesta aeronau en conflictes contra el Partit dels Treballadors del Kurdistan (PKK) i les Unitats de Protecció Popular (YPG) a l'Iraq i Síria. No obstant això, aquest UCAV va guanyar notorietat pel seu extens i ús, primer a l'Azerbaidjan en la Guerra de l'Alt Karabakh de 2020 i després pels ucraïnesos en la Invasió russa d'Ucraïna del 2022.
El desenvolupament d'una indústria militar turca autònoma dels seus aliats històrics occidentals de l'OTAN forma part del que es coneix com la Yeni Türkiye («Nova Turquia»), un concepte fonamental de la narrativa oficial del govern d'Erdogan i el seu partit, l'AKP, com els actors essencials que han portat Turquia a alts nivells de desenvolupament econòmic i social durant els últims vint anys per a establir-se com una potència regional i global.

## Usuaris

* Azerbaidjan
** Força Aèria Azeri
* Qatar
* Etiòpia
** Forces de Defensa Nacional Etíops
* Kirguizstan
* Líbia
** Força Aèria de Líbia
* Marroc
* Pakistan
** Força Aèria Pakistanesa
* Polònia
** Forces Armades de Polònia
* Turquia
** Exèrcit Turc
** Jandarma
** Direcció General de Seguretat
** Organització Nacional d'Intel·ligència
** Marina turca
* Turkmenistan
* Ucraïna
** Força Aèria Ucraïnesa
** Marina Ucraïnesa

## En la cultura popular

La popularitat de l'ús militar del dron per les Forces Armades d'Ucraïna va inspirar una música amb el nom del dron. Algunes fonts afirmen que Bayraktar és una de les primeres músiques sobre drons militars.

## Referències

* ↑ «Bayraktar TB2». Military Factory. [Consulta: 5 gener 2020].
* ↑ «Baykar İnsansız Hava Aracı Sistemleri | Selçuk Bayraktar». Baykarsavunma.com. Arxivat de l'original el 2020-11-13. [Consulta: 25 març 2022].
* ↑ «Turkey Steadily Builds UAV Capabilities», 13-05-2014. Arxivat de l'original el 18/5/2014. [Consulta: 12 març 2022].
* ↑ «Turkey's unmanned ambitions shift up gear», 06-03-2014. Arxivat de l'original el 19/8/2014.
* ↑ «How drones are changing the game». Israel National News. [Consulta: 11 gener 2022].
* ↑ «Droning On in the Middle East». American Purpose, 05-04-2021. [Consulta: 26 abril 2021].
* ↑ «Ukraine credits Turkish drones with eviscerating Russian tanks and armor in their first use in a major conflict». Business Insider, 28-02-2022.
* ↑ Gatopoulos, Alex. «The Nagorno-Karabakh conflict is ushering in a new age of warfare». aljazeera.com. [Consulta: 3 març 2022].
* ↑ Palacios Mengod, Xavier. «L'aposta d’Erdogan per les armes». Directa, 28-03-2022. [Consulta: 26 maig 2022].
* ↑ «Ucranianos criam música para homenagear o drone Bayraktar». Airway, 10-03-2022. [Consulta: 16 març 2022].
* ↑ «The Bayraktar TB2 Drone is so effective against Russian vehicles that the Ukrainians made a pop song about it. And the Official Video is going viral on YouTube.». The Aviation Geek Club, 02-03-2022. [Consulta: 16 març 2022].